CELEX: 32008R1022
Language: hr
Date: 2008-10-17 00:00:00
Title: Uredba Komisije (EZ) br. 1022/2008 od 17. listopada 2008. o izmjeni Uredbe (EZ) br. 2074/2005 u pogledu graničnih vrijednosti ukupnog isparivog baznog dušika (TVB-N)  Tekst značajan za EGP

03/Sv. 52
            
            
               HR
            
            
               Službeni list Europske unije
            
            
               86
            
         32008R1022
   
               L 277/18
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1022/2008
   od 17. listopada 2008.
   o izmjeni Uredbe (EZ) br. 2074/2005 u pogledu graničnih vrijednosti ukupnog isparivog baznog dušika (TVB-N)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1), a posebno njezin članak 11. stavak 9.,
   budući da:
   
               (1)
            
            
               Odjeljkom VIII. Priloga III. Uredbi (EZ) br. 853/2004 predviđa se da subjekti u poslovanju s hranom moraju provoditi posebne kontrole kako bi spriječili stavljanje na tržište proizvoda ribarstva neprikladnih za prehranu ljudi. Te kontrole uključuju i granične vrijednosti ukupnog isparivog baznog dušika (TVB-N), koje ne smiju biti premašene.
            
         
               (2)
            
            
               Poglavljem I. odjeljkom II. Priloga II. Uredbi Komisije (EZ) br. 2074/2005 od 5. prosinca 2005. o utvrđivanju provedbenih mjera za određene proizvode na temelju Uredbe (EZ) br. 853/2004 Europskog parlamenta i Vijeća i za organizaciju službenih kontrola na temelju Uredbe (EZ) br. 854/2004 Europskog parlamenta i Vijeća i Uredbe (EZ) br. 882/2004 Europskog parlamenta i Vijeća, odstupanju od Uredbe (EZ) br. 852/2004 Europskog parlamenta i Vijeća i o izmjeni uredaba (EZ) br. 853/2004 i (EZ) br. 854/2004 (2), utvrđuju se granične vrijednosti TVB-N-a za određene kategorije proizvoda ribarstva i metode analize koje treba koristiti.
            
         
               (3)
            
            
               Na temelju Priloga III. Uredbi (EZ) br. 853/2004, kada plovila koja nisu predviđena i opremljena za čuvanje svježih proizvoda ribarstva dulje od 24 sata istovaruju svoj ulov, svježi proizvodi ribarstva moraju biti podvrgnuti hlađenju što prije nakon istovara i pohranjeni na temperaturi topljenja leda.
            
         
               (4)
            
            
               Međutim, kada se čitavi proizvodi ribarstva kojima se rukuje na takvim plovilima izravno koriste za pripremu ribljeg ulja za prehranu ljudi, sirovina se može preraditi u roku od 36 sati bez hlađenja nakon ulova ili utovara na plovilo, pod uvjetom da proizvodi ribarstva još udovoljavaju kriterijima svježine.
            
         
               (5)
            
            
               Stoga je primjereno utvrditi općenite granične vrijednosti TVB-N-a koje se ne smiju premašiti kod ribljih vrsta koje se koriste za izravnu proizvodnju ribljeg ulja za prehranu ljudi, kada se koristi ta mogućnost.
            
         
               (6)
            
            
               Zbog razlika između vrsta, može biti primjereno utvrditi više granične vrijednosti TVB-N-a za određene vrste. Do usklađivanja na razini Zajednice tih viših graničnih vrijednosti TVB-N-a, državama članicama treba omogućiti primjenu nacionalnih graničnih vrijednosti za određene vrste, pod uvjetom da riba i dalje udovoljava kriterijima svježine.
            
         
               (7)
            
            
               Uredbu (EZ) br. 2074/2005 treba stoga na odgovarajući način izmijeniti.
            
         
               (8)
            
            
               Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 2074/2005 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu desetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. listopada 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 139, 30.4.2004., str. 55.; Ispravljena verzija u SL L 226, 25.6.2004., str. 22.
   
      (2)  SL L 338, 22.12.2005., str. 27.
   
      PRILOG
      U poglavlju I. odjeljka II. Priloga II. Uredbi (EZ) br. 2074/2005, točka 1. zamjenjuje se sljedećim:
      
         
                     „1.
                  
                  
                     Neprerađeni proizvodi ribarstva smatraju se neprikladnima za prehranu ljudi ako organoleptički pregled izazove sumnju u njihovu svježinu, a kemijskom provjerom se otkrije da su premašene sljedeće granične vrijednosti TVB-N-a:
                     
                                 (a)
                              
                              
                                 25 mg dušika/100 g tkiva za vrste iz točke 1. poglavlja II.;
                              
                           
                                 (b)
                              
                              
                                 30 mg dušika/100 g tkiva za vrste iz točke 2. poglavlja II.;
                              
                           
                                 (c)
                              
                              
                                 35 mg dušika/100 g tkiva za vrste iz točke 3. poglavlja II.;
                              
                           
                                 (d)
                              
                              
                                 60 mg dušika/100 g za čitave proizvode ribarstva koji se koriste izravno za pripremu ribljeg ulja za prehranu ljudi kako je navedeno u drugom podstavku dijela B(1). poglavlja IV. odjeljka VIII. Priloga III. Uredbi (EZ) br. 853/2004; međutim, ako sirovina udovoljava zahtjevima iz točaka (a), (b) i (c) dijela B(1) tog poglavlja, države članice mogu utvrditi više granične vrijednosti za određene vrste do uspostavljanja posebnog zakonodavstva Zajednice.
                              
                           Referentna metoda koju treba koristiti za provjeru graničnih vrijednosti TVB-N-a uključuje destilaciju ekstrakta deproteiniziranog perklornom kiselinom kako je navedeno u poglavlju III.”